CELEX: 32011R0410
Language: sk
Date: 2011-04-27 00:00:00
Title: Vykonávacie nariadenie Komisie (EÚ) č. 410/2011 z  27. apríla 2011 , ktorým sa mení a dopĺňa nariadenie (ES) č. 259/2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV)

28.4.2011   
            
            
               SK
            
            
               Úradný vestník Európskej únie
            
            
               L 108/24
            
         VYKONÁVACIE NARIADENIE KOMISIE (EÚ) č. 410/2011
   z 27. apríla 2011,
   ktorým sa mení a dopĺňa nariadenie (ES) č. 259/2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho článok 42 bod 8b,
   po konzultácii s európskym dozorným úradníkom pre ochranu údajov,
   keďže:
   
               (1)
            
            
               V rozsudku vynesenom v spojených veciach C-92/09 a C-93/09 (2), pokiaľ ide o povinnosť uverejňovať informácie o prijímateľoch pomoci zo zdrojov európskych poľnohospodárskych fondov, Súdny dvor Európskej únie rozhodol, že uverejňovanie osobných údajov fyzických osôb bez toho, aby sa uplatnil rozdiel na základe príslušných kritérií, akým je napr. obdobie, počas ktorého fyzická osoba čerpala určitú pomoc, frekvencia alebo druh či objem pomoci, nie je primerané. Súdny dvor preto vyhlásil príslušné ustanovenia za neplatné. Vzhľadom na záujem fyzických osôb chrániť svoje osobné údaje a s cieľom zosúladiť rôzne ciele sledované povinnosťou uverejňovať informácie o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) stanovenou nariadením Komisie (ES) č. 259/2008 (3) je vhodné ustanoviť, aby sa táto povinnosť neuplatňovala na fyzické osoby.
            
         
               (2)
            
            
               Nariadenie (ES) č. 259/2008 by sa preto malo v záujme transparentnosti zodpovedajúcim spôsobom oficiálne zmeniť a doplniť až do prijatia nových pravidiel Európskym parlamentom a Radou, v ktorom sa zohľadnia námietky Súdneho dvora.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre poľnohospodárske fondy,
            
         PRIJALA TOTO NARIADENIE:
   Článok 1
   Článok 1 nariadenia (ES) č. 259/2008 sa mení a dopĺňa takto:
   
               1.
            
            
               Odsek 1 sa mení a dopĺňa takto:
               
                           a)
                        
                        
                           Úvodná veta sa nahrádza takto:
                           „1.   Zverejnenie uvedené v článku 44a nariadenia (ES) č. 1290/2005 zahŕňa tieto informácie týkajúce sa právnických osôb:“.
                        
                     
                           b)
                        
                        
                           Písmeno a) sa vypúšťa.
                        
                     
                           c)
                        
                        
                           Písmená b) a c) sa nahrádzajú takto:
                           
                                       „b)
                                    
                                    
                                       celý názov, tak ako je zaregistrovaný, keď sú prijímatelia právnické osoby so samostatnou právnou subjektivitou v súlade s právnymi predpismi príslušného členského štátu;
                                    
                                 
                                       c)
                                    
                                    
                                       celý názov združenia, ako je zaregistrovaný alebo inak oficiálne uznaný, keď sú prijímatelia združenia právnických osôb bez vlastnej právnej subjektivity;“.
                                    
                                 
                     
         
               2.
            
            
               Odsek 2 sa nahrádza takto:
               „2.   V prípade právnických osôb môžu členské štáty zverejniť podrobnejšie informácie, ako sú tie, ktoré sú uvedené v odseku 1.“
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 209, 11.8.2005, s. 1.
   
      (2)  Rozsudok Súdneho dvora z 9. novembra 2010 v spojených veciach C-92/09 a C-93/09, Volker und Markus Schecke GbR a Hartmut Eifert/Spolková krajina Hessensko, zatiaľ neuverejnený v zbierke.
   
      (3)  Ú. v. EÚ L 76, 19.3.2008, s. 28.